– Անկուսակցական եմ, երբեք չեմ եղել որեւէ կուսակցության անդամ կամ քաղաքական միավորման կազմում: Քաղաքական դաշինքների մասին բան չունեմ ասելու: Շատ կուզեի, որ հաջողվեր մեր երկրում ստեղծել կայուն եւ հավասարակշռված քաղաքական համակարգ` կայացած քաղաքական կուսակցություններով, գրագետ եւ ճիշտ ինստիտուցիոնալ մեխանիզմներով: Սա երաշխիք կլիներ քաղաքացիների ընտրական իրավունքի բովանդակային ապահովման համար: Մասնավորապես` ընտրություններից հաշված շաբաթներ առաջ չէին ստեղծվի նոր քաղաքական միավորներ, այն էլ քաղաքական ներկապնակի բոլոր գույները կրող անհատների ու կուսակցությունների մասնակցությամբ: Դե ընտրող, արի ու կողմնորոշվիր` ով ո՞վ է, ով ի՞նչ է ուզում, ինչո՞ւ է ուզում եւ, վերջապես, ու՞մ է պետք ճիշտ տալ քվեն: